दुवै म्यानचेस्टर क्लब पराजित
इंग्लिस प्रिमियर लिगमा आइतबार राति दुवै म्यानचेस्टर क्लब पराजित भएका छन् । म्यानचेस्टर सिटी उल्भ्सको हातबाट २–० ले पराजित रह्यो भने म्यानचेस्टर युनाइटेडलाई न्युकासलले १–० ले हरायो ।
लन्डन — इंग्लिस प्रिमियर लिगमा आइतबार राति दुवै म्यानचेस्टर क्लब पराजित भएका छन् । म्यानचेस्टर सिटी उल्भ्सको हातबाट २–० ले पराजित रह्यो भने म्यानचेस्टर युनाइटेडलाई न्युकासलले १–० ले हरायो ।गत सिजनको विजेता सिटीको यो हारले शीर्ष स्थानमा लिभरपुलको पकड अझ बलियो भएको छ । लिभरपुल २४ अंकमा शीर्ष स्थानमा छ भने सिटी ८ अंकको दूरीमा दोस्रोमा छ ।युनाइटेड नौ अंकमा १२ औं स्थानमा छ र यो रेलिगेसन क्षेत्रबाट दुई अंक मात्र माथि हो । 